PROCES-VERBAL nr. 2
al şedinţei de lucru din data de 06.06.2013, ora 9:00, privind discutarea propunerilor şi obiecţiilor asupra proiectului documentului normativ-tehnic în domeniul securităţii  

      industriale NRS „Modul de eliberare a certificatului de expertiză şi conţinutul 
          raportului de control, emis de către laboratorul de control distructiv sau nedistructiv”.

 A prezidat: Dna  Larisa Sloninova  consultant principal al Direcţiei   supraveghere   

                                                           tehnică  şi   securitate industrială din cadrul   

                                                           Ministerului Economiei (ME)

   Au participat:

	Dra Anastasia Haruţa
	consultant al Direcţiei supraveghere tehnică şi  securitate    industrială   din   cadrul   ME;

	Dl Sergiu Gogu
	şef  Direcţie instalaţii sub presiune şi mecanisme de ridicat din cadrul IPSSTOIP;

	Dl Alexei Prohorciuc

Dl Vladimir Cravciuc

Dl Ivan Sliusarenco 

Dl Oleg Postovanu 

Dl Octavian Şeptelici
	şef secţie expertiză securitate industrială al Î.S. „Centrul Tehnic pentru Securitate Industrială şi Certificare” (CTSIC);
specialist coordonator din cadrul CTSIC;
şef laborator al S.R.L. „Labor”;

şef laborator al S.R.L. „Moldovatransgaz”

inginer superior tehnic al S.A. „CET-2 Chişinău”.


S-a discutat:  

Dna Larisa Sloninova a anunţat că, şedinţa este convocată în legătură cu proiectul documentului normativ-tehnic în domeniul securităţii industriale NRS „Modul de eliberare a certificatului de expertiză şi conţinutul raportului de control, emis de către laboratorul de control distructiv sau nedistructiv”. Fiecare membru al Grupului de lucru să-şi expună propunerile şi obiecţiile asupra proiectului nominalizat. Totodată, vor fi puse în discuţie obiecţiile şi propunerile înaintate de Grupul de lucru şi a oferit  cuvîntul fiecărui membru al şedinţei pentru a se expune pe marginea celor relatate.

Dl O. Postovanu a ţinut să menţioneze că, elaborarea documentului normativ-tehnic in viziunea S.R.L. „Moldovatransgaz”, este unirea a RG 35-01-72:2006 „Modul de prelungire a termenului de exploatare  a instalaţiilor  tehnice şi construcţiilor la obiectele industriale periculoase” si NRS 35-01-18:2005 „Reguli de efectuare a expertizei securităţii industriale” completînd cu descrierea procedurii de emitere si a conţinutului detaliat a certificatului (raportului) de expertiză, deoarece toate cerinţele de baza la temă, le găsim in normativele susnumite.
În pct. 1.1 de adăugat în fraza - certificatului sau raportului de expertiză deoarece se subînţelege eliberarea unui certificat sau raport.

         De adăugat în terminologie noţiunea de:

Expert - specialistul atestat în conformitate cu legislaţia în vigoare, care îndeplineşte evaluarea ( expertiza) securităţii industriale.
Antreprenor - întreprinderea, care a înaintat cererea la petrecerea expertizei securităţii industriale.

          De introdus şi noţiunile de examinări  metalografice, analize chimice a metalului, încercări mecanice a metalului, calculul durităţii, ciclul de încărcare a instalaţiei, calculul termenului rezidual, termen de exploatare a instalaţiei, raport de control.
          A mai anunţat că, în NRS lipseşte descrierea:

- cerinţele faţă de personalul care efectuează controlul nedistructiv şi expertiza securităţii industriale (calificarea, desemnarea, înlocuirea etc.);
- descrierea pe scurt a metodelor de control şi a expertizei, cu referinţă la normele de baza;
- conţinutul raportului de control, procedura de semnare, aprobare si coordonare, aducerea la cunoştinţă a antreprenorului;
- materialele şi actele necesare pentru petrecerea expertizei sau trimiterile la NRS..;                   - conţinutul raportului de expertiză, coordonarea şi aprobarea;

- informarea antreprenorului despre rezultatele avizului de expertiză;

- dreptul antreprenorului de a petrece o expertiză repetată.
Dl A. Proharciuc a propus de modificat pct. 1.1 şi care va avea următorul conţinut:

          1.1 Prezentul document normativ-tehnic prevede modul de eliberare a raportului sau certificatului de expertiză şi conţinutul raportului de control, emis de către organism care efectuează expertize şi verificări tehnice la instalaţiile tehnice la obiectele industriale periculoase cu termenul de exploatare depăşit şi/sau când este stabilită prin documentaţia tehnică.
         La pct. 1.2 de exclus cuvintele şi sisteme tehnologice.
         La pct. 1.3 de înlocuit cuvîntul răspunzător cu cuvîntul responsabil.
La capitolul III, noţiunea de diagnosticare tehnică va avea următorul conţinut: controlul stării tehnice, constatarea locului şi stabilirea structurii şi caracteristicilor rateului (defectului);
          Noţiunea de Laborator de control nedistructiv în domeniul securităţii industriale va avea următorul conţinut: laborator care efectuează diagnosticarea tehnică prin metode de control care nu afectează integritatea instalaţiei la obiectele industriale periculoase;
          La fel şi expertiză în domeniul securităţii industriale - proces prin care se evaluează respectarea cerinţelor specifice pentru o instalaţie tehnică utilizată în domeniul securităţii industriale conform actelor legislative şi normative din domeniu;
Dna L. Sloninova a ţinut să menţioneze că, conform prevederilor art. 9, alin. (1) şi (2) al Legii nr. 116 din 18.05.2012 „Privind securitatea industrială a obiectelor industriale periculoase”(Monitorul Oficial al R.M., 2012, nr. 135-141, art. 445), toate obiectele industriale periculoase cu termenul normativ de exploatare depăşit sînt supuse evaluării privind siguranţa în procesul de exploatare de către organismul de expertiză acreditat în domeniul securităţii industriale şi cu eliberarea raportului sau a certificatului de expertiză. Astfel, numai organismele de expertiză acreditate sînt în drept să elibereze certificatul de expertiză. 
Dl I. Sliusarenco a propus de modificat în pct. 1.1 al capitolului I. Obiect şi domeniu de aplicare, care va avea următorul conţinut:

Prezentul document normativ-tehnic stabileşte modul de eliberare a certificatului de expertiză şi conţinutul raportului de expertiză, emis de către Organism de expertiză, si conţinutul raportului de control, emis de către Laboratorul de control nedistructiv la executarea lucrărilor de expertiză controlul nedistructiv la obiectele industriale periculoase cu termenul de exploatare depăşit şi/sau cînd este stabilită prin documentaţia tehnică.
          La capitolul II. Referinţe de introdus documentul normativ-tehnic NRS 35-01-18:2005 „Reguli de efectuare a expertizei securităţii industriale”.

         La capitolul III. TERMINOLOGIE de introdus modificări în noţiuni:
Diagnosticare tehnică: determinarea stării tehnice conform ГOCT 20911-89;

Laborator de control nedistructiv în domeniul securităţii industriale: laborator care efectuează controlul nedistructiv a instalaţiilor şi sistemelor tehnologice utilizate la obiectele industriale periculoase;

Expertiză în domeniul securităţii industriale - proces prin care se evaluează respectarea cerinţelor specifice pentru o instalaţie tehnică, proces tehnologic, activitate desfăşurată în domeniul securităţii industriale conform actelor legislative şi altor acte normative din domeniu;
Expertiza securităţii industriale: evaluarea conformităţii obiectului de expertiză cu cerinţele securităţii industriale stabilite, rezultatul căreia îl constituie avizul (NRS 35-01-18:2005);
Certificatul de expertiză - determină conformitatea obiectului de expertiză, care conţine concluzii argumentate privind corespunderea sau necorespunderea obiectului supus expertizei cu cerinţele securităţii industriale în vigoare;

Aviz de expertiză: document. care conţine concluzii argumentate privind corespunderea sau necorespunderea obiectului supus expertizei cu cerinţele securităţii industriale (NRS 35-01-18:2005);
Raport de expertiză - determină pregătirea organizatorică şi starea tehnică a obiectului de expertiză, privind corespunderea sau necorespunderea obiectului supus expertizei cu cerinţele securităţii industriale în vigoare;

          La pct. 4.4 al capitolului  IV. Generalităţi de modificat după cum urmează:
Certificatul de expertiză pentru instalaţii tehnice şi sisteme tehnologice se perfectează în baza rezultatelor examinării şi analizei documentelor primite la expertiză, inspectării stării obiectului sau la efectuarea încercărilor necesare (NRS 35-01-18:2005).
Dna L. Sloninova a subliniat că, noţiunile de: laborator de control nedistructiv în domeniul securităţii industriale, expertiză în domeniul securităţii industriale, organism de expertiză în domeniul securităţii industriale, sînt indicate în Legea nr. 116 din 18.05.2012 şi nu pot fi modificate
Dl A. Proharciuc a mai specificat că, certificatul de expertiză şi raportul de expertiză reprezintă un document cu acelaşi sens şi ar fi bine de dat o singură noţiune. 
Dl V. Cravciuc a propus de introdus şi noţiunile de control distructiv şi sisteme tehnologice. 
Ca rezultat al şedinţei de lucru s-a decis:
Membrii Grupului de lucru vor fi suplimentar informaţi despre data întrunirii următoarei şedinţe.

